
1. אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין (רשימות 03792305,  03795505)
2. אישור מוסדות ציבור לעניין סעיף 46 לפקודת מס הכנסת וסעיף 61 לחוק מס שבח מקרקעין (רשימות 03897705, 03891405)

היו"ר יעקב ליצמן:

	בוקר טוב, אני פותח את הישיבה. הסעיף הראשון הוא  אישור מוסדות ציבור לעניין סעיף 46 לפקודת מס הכנסה וסעיף 61 לחוק מס שבח מקרקעין (רשימות 03792305,  03795505)
ורשימות 03897705, 03891405. גברת נוימן, בבקשה.

רחל נוימן:

	הרשימות לפניכם, אם יש שאלות אשמח לענות.


רשימה מס': 03792305 
	
	                                 שם העמותה 
	מס' העמותה

	1. 
	ועד החסד של גבעת שרת
	580405553 

	2. 
	הפורום למען תחבורה ציבורית
	580344273 

	3. 
	כולל על שם ר' שמעון בר יוחאי
	580344224 

	4. 
	אחוזת שלמה
	580406643

	5. 
	בית יד לבנים עפולה
	580259984 

	6. 
	עמותת לילדים באהבה
	580385946

	7. 
	בנין שלם מכון לענייני נישואין ומשפחה ירושלים 
	580311561

	8. 
	מכון מעיינות ללימודי יהדות
	580237931

	9. 
	עמותת יעוד חברתי
	580042232

	10. 
	עמותת ברכת יוסף תורה
	580365856

	11. 
	מחניים מרכז לקליטה רוחנית
	580149151

	12. 
	עמותה לרווחת נחף וקדמתה
	580234664

	13. 
	מגשימים חזון
	580397081

	14. 
	ילדינו בתנופה
	580378263

	15. 
	טופז – לקידום ורווחת ילדים ובני נוער
	580357556

	16. 
	תפארת בחורים אלעד
	580356301

	17. 
	עמותה למען הנזקק בקהילה מעלות תרשיחא
	580179471

	18. 
	אשנ"ב – אנשים למען שמוש נכון באינטרנט
	580354801

	19. 
	אס.או.אס חיות – האגודה למען בעלי חיים
	580121895



רשימה מס': 03795505 
	       1.
	מכון מעיינות ללימודי יהדות
	580237931



רשימה מס': 03897705 
	
	                              שם העמותה
	מס' העמותה

	       1.
	בית הכנסת חניכי הישיבות בית וגן
	580136547

	       2.
	קרן רותם מוריה
	580438273

	       3.
	העמותה להקמת מוזיאון פרטי הסטורי בערד
	580400505 

	       4.
	ברכת מרגלית
	580367910 

	       5.
	ארסנל
	580290963 

	       6.
	ישיבת אביר יעקב נהריה
	580364339

	       7.
	ישיבת חוט של חסד נהר המטהר ע"ש ר' נחמן מברסלב זיע"א
	580373132

	       8.
	קרן יהודה
	580409993 

	       9.
	אלקבץ
	580060663 

	       10.
	המרכז הבין תרבותי לירושלים
	580370187 

	       11.
	קהילת רענן ליהדות מתקדמת
	580209534 

	       12.
	עמותת הצלה גוש דן
	580423416 

	       13.
	עמותת טל להנצחת זיכרו של טל צמח
	580416048 



רשימה מס': 03891405  

	       1.
	בית חב"ד המרכזי באר שבע
	580111805

	       2.
	בית הכנסת חניכי הישיבות בית וגן
	580136547




טמיר כהן:

	לכולן יש אישור ניהול תקין?

רחל נוימן:

	כן.

נסים דהן:	

	זה לא יכול להיות אחרת היום.

היו"ר יעקב ליצמן:

	בסדר. מי בעד?

הצבעה
בעד – פה אחד
נגד – אין
אושר

היו"ר יעקב ליצמן:

	תודה רבה, רשימות 03792305,  03795505 ורשימות 03897705, 03891405 אושרו. תודה רבה.




3. תקנות מס הכנסה (שיעור המס בעד עבודה במשמרות)(תיקון), בתשס"ה-‏2005


היו"ר יעקב ליצמן:

	הסעיף הבא הוא תקנות מס הכנסה (שיעור המס בעד עבודה במשמרות)(תיקון), בתשס"ה-‏2005. 

טלי דולן:

	התקנו האלה קובעות זיכוי ממס בשיעור של  15% לגבי עובדים במפעל תעשייתי, שעיקר פעילותו היא פעילות ייצורית, שעובדים במשמרת שניה ושלישית. משמרת שניה זה החל מהשעה 14:00, שלישית זה שבע שעות לאחר מכן. הזיכוי, החל מ-1990, מוגבל בשנה לשנה לסכום של כ-100,000 שקלים. אנחנו מבקשים להאריך את התקנות, שתקפן פג בסוף 2004, גם ל-2005.

היו"ר יעקב ליצמן:

	באותו סכום. למה לא להעלות?

טלי דולן:

	אנחנו לא חושבים שצריך להעלות. אני מזכירה לכבוד היושב ראש, רצינו בכלל להוריד את הסעיף המסמיך במסגרת חוק ההסדרים.

היו"ר יעקב ליצמן:

	זאת לא סיבה שמסבירה למה לא צריך להעלות.

טלי דולן:

	אנחנו לא חושבים שצריך להעלות את זה מעל המצב הקיים.

חזקיה ישראל:

	אנחנו מבקשים לאשר את התקנות. זה היה צריך להיות מאושר לפני כן, זה צריך להיות רטרואקטיבית מה-1 בינואר. כדי למנוע את התופעה שיגידו שזה לבעלי שכר גבוה החל משנת 1990, הגבילו ל-760 שקלים בחודש את שכר המשמרת השנייה והשלישית, ובלבד שמה שמרוויחים ממשמרות ובשאר ההכנסה לא יעלה על 8,350 בחודש. כך שיש מגבלה, זה לא לעובדי חברת החשמל ולא לבעלי שכר גבוה במיוחד, אלא לעובדי ייצור בעיקר.

שוש שחם:

	ברור שאנחנו מסכימים להצעה הזאת, אבל ההצעה הזאת הייתה צריכה להיות לפני דצמבר 2004 - - -

היו"ר יעקב ליצמן:

	בסדר, זה יוארך רטרואקטיבית, הרי שנת המס לא הסתיימה.

טלי דולן:

	הסברתי למה, הייתה מחשבה באוצר אפילו להוריד את ההטבה. משהוחלט להחזיר אותה, ביטלנו את הסעיף בחוק ההסדרים ובאנו עכשיו עם התקנה. התחולה היא מ-1 בינואר.

היו"ר יעקב ליצמן:

	אני רוצה לתקן משהו, את המכתב קיבלנו בינואר, לא עכשיו.

טלי דולן:

	שר העבודה והרווחה, שתמיכתו נדרשת להתקנת התקנות, נתן את התמיכה.

שוש שחם:

	אז אולי לשם איזון תעשו את זה עכשיו לשנתיים.

היו"ר יעקב ליצמן:

	אני לא בטוח, כי אל"ף, אפילו אם נאשר את זה לשנתיים בחוק ההסדרים הם יכולים לבטל. בי"ת, תופתעי לשמוע, אולי יגיעו זמנים יותר טובים וייתנו יותר. אני חושב שצריך להגדיל קצת את הסכום, ולכן אני לא מבין למה כולם שקטים.

שוש שחם:

	הערה נוספת היא שהסכום הזה הוא די היסטורי, ובאמת הגיע הזמן לעדכן אותו.

טלי דולן:

	מה זאת אומרת "היסטורי"? הוא מתעדכן בצמוד למדד.

שוש שחם:

	אבל המדד לא עולה.

סמדר אלחנני:

	אין אינפלציה.

שוש שחם:

	חברי הכנסת יחליטו אם הסכום הזה נכון ומתאים להיום או לא.

טלי דולן:

	הסכום הוא היסטורי, ממודד נכון ל-2005.

סמדר אלחנני:

	אני רוצה להדגיש שכל נייר רקע, כל מדיניות כלכלית, כל דבר בעיקרי התקציב ובחוברת של מינהל הכנסות המדינה מדגישים שפטור ממס זה הוצאה תקציבית לכל דבר, וזאת הוצאה תקציבית שאין עליה שליטה, שאיננה נבדקת. לכן, הם מתנגדים לכל שיטה של פטורים ממסים, ולקראת המדיניות הכלכלית של 2005 הם הביאו תוכנית גורפת כמעט, זה היה כמעט כמו דוח ועדת בן בסט. באוגוסט 2004 הלכו לבטל את זה. אני מביאה את זה בפני חברי הוועדה, זה 170 מיליון שקלים, שכרגע אינם נמצאים. זה היה צריך להיות בבסיס התקציב, עכשיו הורידו את זה מבסיס התקציב. השיקול הוא שלכם, אם בקלילות כזאת מוותרים על 170 מיליון שקלים.


טלי דולן:

	נכון, אני חושבת שבזה יש תשובה גם לכבוד היושב ראש, למה אנחנו לא מבקשים להעלות את הסכום.

סמדר אלחנני:

	כל הקלה כזאת במס, בסופו של דבר מקלה על המעבידים, לא על העובדים.

ניסן סלומינסקי:

	 זה חל גם אלה שעובדים בשבת או שזה רק עובדי משמרות.

טלי דולן:

	רק משמרות. זה הופיע, וביטלו את זה. 

סמדר אלחנני:

	כל דבר כזה, שניתן פטור כביכול לעובדים, אבל זה בעצם למעבידים. מעביד שרוצה להעסיק מישהו במשמרת שניה ושלישית, שהיא לא נוחה, שהיא קשה לעבודה, צריך לשלם הרבה יותר, יש שעות נוספות. ברגע שיש את הפטור הזה, המעביד יכול לשלם פחות, כי לעובד נשאר אותו נטו, ושכרו - לצורך כל דבר – הופך להיות נמוך יותר. לצורך פנסיה, לצורך הפרשות תגמולים, לצורך חישוב נפגעי עבודה וכיוצא בזה. 

היו"ר יעקב ליצמן:

	זאת העמדה של היועצת הכלכלית, והכלכלנים בוועדה חושבים אחרת. הא ראיה, אנחנו הולכים להצביע על זה. מי בעד?

הצבעה
בעד – פה אחד
נגד – אין
אושר

היו"ר יעקב ליצמן:

	תקנות מס הכנסת (שיעור המס בעד עבודה במשמרות)(תיקון), בתשס"ה-2005 אושרו פה אחד. תודה.

אהוד רצאבי:

	 תרשו לי דקה אחת. בנובמבר 2001 נכנסה לתוקפה רפורמה במיסוי מקרקעין, שקראו לה רבינוביץ' הראשונה. הרפורמה הזאת על עכבותיה נסתיימה בדצמבר 2003. בספטמבר 2003 עוד ישבתי עם קודמתו של נציב מס הכנסה הנוכחי, טלי ירון-אלדר, והסכמנו על כך שיש להמשיך את ההטבות שהיו כלולות באותו חוק. מאז אנחנו יושבים על המדוכה, זה שנה ושלושה חודשים שנושא מיסוי מקרקעין עומד בסימן שאלה, וכל הענף הזה סובל מכך שמישהו בנציבות, לטעמי, מעכב את זה בגלל פרטנציות כאלה ואחרות.

	הענף היחיד שלא צמח בשנת 2004 זה ענף מיסוי מקרקעין. עסקאות מקרקעין, למיטב ידיעתי – ויש אליי המון פניות – תלויות ועומדות, כי מחכים להחלטתה של ועדת הכספים של הכנסת כדי לדעת מה יהיה: האם יהיו עסקאות פינוי בינוי, האם יהיו עסקאות קומבינציה, האם יש שחלוף נכסים? אנשים מחכים, אני כל הזמן אומר: זה או-טו-טו. בחודש דצמבר שנה שעברה הוועדה הזאת אישרה לקריאה שנייה ושלישית את הצעת החוק הזאת, פרט לאיזה חלק קטן, שאמר שניתן למס הכנסה ולנציגי עורכי הדין ולשכת רואי החשבון לגמור איזה עניין קטן אחד. אמרנו להם: תחזרו אלינו תוך שבוע ונגמור את העניין. אנחנו נמצאים כבר במרץ, מרץ הולך ונגמר, אחרי זה יש פגרה, אחרי זה יש יום העצמאות. 

היו"ר יעקב ליצמן:

	אני מבקש תשובה.

אהוד רצאבי:

	 אני פונה אליך, כי כל פניותיי אל איתן רוב, אל אוסקר ואל נציגי הלשכות, שיגמרו כבר את הנושא הזה לא נענו.

היו"ר יעקב ליצמן:

	אוסקר יהיה כאן היום אחר הצהרים - - -

אהוד רצאבי:

	 אז אחזור על הנאום עוד פעם.

טלי דולן:

	אני יכולה להציע משהו לחברי הוועדה. הצעת החוק הזאת, רובה הגדול, אושרה על ידיכם, כולל כל הטבותיה: פינוי בינוי, שחלוף וכן הלאה. נתקענו על נושא פרוק איגודי מקרקעין. אני רוצה להזכיר לכם, שהועלתה טענה, על ידי חבר-הכנסת נסים דהן, של נושא חדש. היינו אתמול עם שגית בוועדת הכנסת, נדחתה הטענה של נושא חדש, זה אומר שזה לא נושא חדש. אם לא מגיעים להסכמה, לחברי הכנסת יש סמכות לשנות דברים, להגיד לאוצר: מה שאתה רוצה לא מקובל, אנחנו מקבלים את זה לגבי הסעיף האחד הזה, ותגמרו את זה אתם.

אהוד רצאבי:

	 אעלה את זה היום בתחילת הדיון עם אוסקר. תודה רבה, הישיבה נעולה.

הישיבה ננעלה בשעה 9:45.







